CELEX: 32008R0437
Language: ro
Date: 2008-05-21 00:00:00
Title: Regulamentul (CE) nr. 437/2008 al Comisiei din 21 mai 2008 de modificare a anexelor VII, X și XI la Regulamentul (CE) nr. 1774/2002 al Parlamentului European și al Consiliului în ceea ce privește cerințele pentru prelucrarea laptelui și a produselor lactate definite ca material de categoria 3 (Text cu relevanță pentru SEE)

22.5.2008   
            
            
               RO
            
            
               Jurnalul Oficial al Uniunii Europene
            
            
               L 132/7
            
         
      REGULAMENTUL (CE) NR. 437/2008 AL COMISIEI
   
   din 21 mai 2008
   de modificare a anexelor VII, X și XI la Regulamentul (CE) nr. 1774/2002 al Parlamentului European și al Consiliului în ceea ce privește cerințele pentru prelucrarea laptelui și a produselor lactate definite ca material de categoria 3
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1774/2002 al Parlamentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (1), în special articolul 32 alineatul (1),
   întrucât:
   
               (1)
            
            
               Regulamentul (CE) nr. 1774/2002 prevede norme sanitare pentru subprodusele de origine animală care nu sunt destinate consumului uman. Acesta prevede ca subprodusele de origine animală care ar putea fi utilizate ca furaje să fie prelucrate în conformitate cu cerințele prevăzute în regulamentul menționat.
            
         
               (2)
            
            
               Anexa VII la Regulamentul (CE) nr. 1774/2002 stabilește cerințe specifice de igienă pentru prelucrarea și introducerea pe piață a proteinelor animale prelucrate și a altor produse prelucrate care pot fi folosite ca hrană pentru animale. În special, capitolul V din respectiva anexă prevede cerințe specifice pentru prelucrarea laptelui, a produselor lactate și a colostrului.
            
         
               (3)
            
            
               În conformitate cu articolul 28 primul paragraf din Regulamentul (CE) nr. 1774/2002, dispozițiile care se aplică importurilor de produse menționate în anexele VII și VIII la regulamentul menționat, provenind din țări terțe, nu sunt nici mai mult nici mai puțin favorabile decât cele care se aplică producției și comercializării produselor în cauză în Comunitate. Prin urmare, capitolul V din anexa VII la respectivul regulament ar trebui modificată, pentru a introduce anumite modificări tehnice, a armoniza standardele de prelucrare a laptelui și a produselor lactate și a clarifica cerințele referitoare la import aplicabile acestora.
            
         
               (4)
            
            
               În urma avizului Autorității Europene pentru Siguranța Alimentară, adoptat la 29 martie 2006, cu privire la riscurile care le reprezintă pentru sănătatea animalelor utilizarea pentru hrana animalelor a produselor lactate netratate suplimentar (2), ar trebui să se modifice cerințele specifice de igienă pentru lapte, produse lactate și colostru. Trebuie să se țină cont, de asemenea, de metodele de neutralizare a virusului febrei aftoase susceptibil de a fi prezent în lapte, metode descrise în Raportul din 1999 al Comitetului științific pentru Sănătate și Bunăstare Animală, privind o strategie de vaccinare în urgență împotriva febrei aftoase (3) și de anexa 3.6.2 la Codul sanitar al animalelor terestre (4), ediția 2005, al Organizației mondiale pentru sănătate animală (OIE).
            
         
               (5)
            
            
               Ținând seama de cerințele specifice de igienă modificate prevăzute în capitolul V din anexa VII la Regulamentul (CE) nr. 1774/2002, ar trebui să se înlocuiască modelele de certificate de sănătate prevăzute în capitolele 2 A, 2 B și 2 C din anexa X la regulamentul respectiv cu un singur model de certificat pentru importul din țări terțe de lapte și produse lactate care nu sunt destinate consumului uman.
            
         
               (6)
            
            
               Este necesar să se actualizeze trimiterea la certificatul de sănătate specific prevăzută în partea I din anexa XI la Regulamentul (CE) nr. 1774/2002, care stabilește listele de țări terțe din care statele membre pot autoriza importurile de subproduse de origine animală care nu sunt destinate consumului uman.
            
         
               (7)
            
            
               Prin urmare, anexele VII, X și XI la Regulamentul (CE) nr. 1774/2002 ar trebui modificate în consecință.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexele VII, X și XI la Regulamentul (CE) nr. 1774/2002 se modifică în conformitate cu anexa la prezentul regulament.
   Articolul 2
   Prezentul regulament se aplică de la 1 mai 2008.
   Loturile pentru care s-au emis certificate veterinare înainte de 1 noiembrie 2008, conform modelelor stabilite de Regulamentul (CE) nr. 1774/2002 înainte de modificarea acestuia prin prezentul regulament, se acceptă pentru importul în Comunitate până la 1 februarie 2009.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 mai 2008.
      
         
            Pentru Comisie
         
         Androulla VASSILIOU
         
         
            Membru al Comisiei
         
      
   
   
      (1)  JO L 273, 10.10.2002, p. 1. Regulament modificat ultima dată prin Regulamentul (CE) nr. 399/2008 al Comisiei (JO L 118, 6.5.2008, p. 12).
   
      (2)  http://www.efsa.europa.eu/en/science/ahaw/ahaw_opinions/1447.html
   
      (3)  http://ec.europa.eu/food/fs/sc/scah/out22_en.html
   
      (4)  http://www.oie.int/eng/normes/mcode/en_chapitre_ 3.6.2.htm
   
      ANEXĂ
      Regulamentul (CE) nr. 1774/2002 se modifică după cum urmează:
      
                  1.
               
               
                  În anexa VII, capitolul V se înlocuiește cu următorul text:
                  „CAPITOLUL V
                  Cerințe specifice privind laptele, produsele lactate și colostrul
                  În plus față de condițiile generale stabilite în capitolul I se aplică următoarele condiții.
                  A.   Standarde de prelucrare
                  
                              1.
                           
                           
                              Laptele trebuie să fie supus unuia dintre tratamentele următoare:
                              
                                          1.1.
                                       
                                       
                                          sterilizare la o valoare F0
                                              (1) egală sau superioară lui trei;
                                       
                                    
                                          1.2.
                                       
                                       
                                          tratament UHT (2) combinat cu unul dintre tratamentele următoare:
                                          
                                                      (a)
                                                   
                                                   
                                                      un tratament fizic ulterior, prin:
                                                      
                                                                  (i)
                                                               
                                                               
                                                                  un proces de deshidratare, combinat, în cazul laptelui pentru hrana animalelor, cu o încălzire suplimentară la 72 °C sau superioară acesteia; sau
                                                               
                                                            
                                                                  (ii)
                                                               
                                                               
                                                                  reducerea pH-ului la un nivel mai mic de 6 timp de cel puțin o oră;
                                                               
                                                            
                                                
                                                      (b)
                                                   
                                                   
                                                      condiția ca laptele sau produsul lactat să fi fost produs cu cel puțin 21 de zile înainte de expediere și ca în această perioadă să nu se fi detectat nici un caz de febră aftoasă în statul membru de origine;
                                                   
                                                
                                    
                                          1.3.
                                       
                                       
                                          tratament HTST (3) aplicat de două ori;
                                       
                                    
                                          1.4.
                                       
                                       
                                          tratament HTST (3) combinat cu unul dintre următoarele:
                                          
                                                      (a)
                                                   
                                                   
                                                      un tratament fizic ulterior, prin:
                                                      
                                                                  (i)
                                                               
                                                               
                                                                  un proces de deshidratare, combinat, în cazul laptelui pentru hrana animalelor, cu o încălzire suplimentară la 72 °C sau superioară acesteia; sau
                                                               
                                                            
                                                                  (ii)
                                                               
                                                               
                                                                  reducerea pH-ului la un nivel mai mic de 6 timp de cel puțin o oră;
                                                               
                                                            
                                                
                                                      (b)
                                                   
                                                   
                                                      condiția ca laptele sau produsul lactat să fi fost produs cu cel puțin 21 de zile înainte de expediere și ca în această perioadă să nu se fi detectat nici un caz de febră aftoasă în statul membru de origine.
                                                   
                                                
                                    
                        
                              2.
                           
                           
                              Produsele lactate trebuie să fie supuse cel puțin unuia dintre tratamentele prevăzute la punctul 1 sau să fie produse din lapte tratat în conformitate cu punctul 1.
                           
                        
                              3.
                           
                           
                              În cazul în care este destinat hranei animalelor susceptibile să contracteze febra aftoasă și este produs din lapte tratat în conformitate cu punctul 1, produsul lactat trebuie să fie colectat cu cel puțin 16 ore după prinderea laptelui și pH-ul măsurat al acestuia trebuie să fie sub 6,0 înainte de a fi transportat la ferme.
                           
                        
                              4.
                           
                           
                              În plus față de cerințele prevăzute la punctele 1, 2 și 3, laptele și produsele lactate trebuie să îndeplinească următoarele cerințe:
                              
                                          4.1.
                                       
                                       
                                          după prelucrare, trebuie să se ia toate măsurile de precauție pentru a se preveni contaminarea produselor;
                                       
                                    
                                          4.2.
                                       
                                       
                                          produsul final trebuie să fie etichetat astfel încât să indice faptul că conține material de categoria 3 și nu este destinat consumului uman; și
                                          
                                                      (a)
                                                   
                                                   
                                                      ambalat în containere noi; sau
                                                   
                                                
                                                      (b)
                                                   
                                                   
                                                      transportat în vrac în containere sau alte mijloace de transport care înainte de utilizare a fost curățate și dezinfectate în totalitate, cu ajutorul unui produs dezinfectant aprobat de autoritatea competentă pentru această utilizare.
                                                   
                                                
                                    
                        
                              5.
                           
                           
                              Laptele crud și colostrul trebuie să fie produse în condiții care să ofere garanții adecvate privind sănătatea animalelor. Aceste condiții pot fi stabilite în conformitate cu procedura menționată la articolul 33 alineatul (2).
                           
                        B.   Import
                  
                              1.
                           
                           
                              Statele membre autorizează importurile de lapte și produse lactate în următoarele condiții:
                              
                                          1.1.
                                       
                                       
                                          acestea provin din țări terțe aflate pe lista din partea I a anexei XI;
                                       
                                    
                                          1.2.
                                       
                                       
                                          provin dintr-o instalație de prelucrare care se află pe lista menționată la articolul 29 alineatul (4);
                                       
                                    
                                          1.3.
                                       
                                       
                                          sunt însoțite de un certificat de sănătate conform cu modelul stabilit în anexa X capitolul 2;
                                       
                                    
                                          1.4.
                                       
                                       
                                          au fost supuse cel puțin unuia dintre tratamentele prevăzute la punctele 1.1, 1.2, 1.3 și la partea A punctul 1.4 litera (a);
                                       
                                    
                                          1.5.
                                       
                                       
                                          sunt conforme cu punctele 2 și 4 și, în cazul zerului, cu partea A punctul 3.
                                       
                                    
                        
                              2.
                           
                           
                              Prin derogare de la punctul 1.4, statele membre autorizează importurile de lapte și produse lactate din țări terțe, autorizate în consecință în coloana „A” din anexa I la Decizia 2004/438/CE a Comisiei (4), cu condiția ca laptele sau produsele lactate să fi fost supuse unui tratament unic HTST și să fi fost produse:
                              
                                          (i)
                                       
                                       
                                          fie cu cel puțin 21 de zile înainte de expediere și în această perioadă să nu se fi detectat nici un caz de febră aftoasă în țara exportatoare; fie
                                       
                                    
                                          (ii)
                                       
                                       
                                          să fi fost prezentate la punctul de control la frontiera UE cel puțin la 21 de zile după producție și în această perioadă să nu se fi detectat nici un caz de febră aftoasă în țara exportatoare.
                                       
                                    
                        
                              3.
                           
                           
                              În cazul în care se identifică riscul introducerii unei boli exotice sau orice alt risc pentru sănătatea animală, se pot stabili condiții suplimentare pentru protecția sănătății animale în conformitate cu procedura menționată în articolul 33 alineatul (2).
                           
                        
            
                  2.
               
               
                  În anexa X, capitolele 2 A, 2 B și 2 C se înlocuiesc cu următorul text:
                  „CAPITOLUL 2
                  
                     
                  
                     
                  
                     
               
            
                  3.
               
               
                  În anexa XI, partea I se înlocuiește cu următorul text:
                  „PARTEA I
                  Lista țărilor terțe din care statele membre pot autoriza importurile de lapte și produse lactate (certificatul de sănătate de la capitolul 2)
                  Țările terțe autorizate înscrise pe lista din anexa I la Decizia 2004/438/CE.”
               
            
         (1)  F0 este efectul bactericid calculat asupra sporilor de bacterii. O valoare F0 de 3,00 înseamnă că punctul cel mai rece din produs a fost încălzit suficient pentru a obține același efect bactericid ca la 121 °C (250 °F) în trei minute, cu încălzire și răcire instantanee.
      
         (2)  
      
                  UHT
               
               
                  =
               
               
                  Tratament la temperatură ultraînaltă (Ultra High Temperature), adică la 132 °C, timp de cel puțin o secundă.
               
            
         (3)  
      
                  HTST
               
               
                  =
               
               
                  Pasteurizare de scurtă durată la o temperatură înaltă (High Temperature Short Time), adică la 72 °C timp de cel puțin 15 secunde, sau efect de pasteurizare echivalent cu reacție negativă la un test de fosfatază.
               
            
         (4)  JO L 154, 30.4.2004, p. 73.”